வருவது வரும் நாள் அன்றி, வந்து கைகூட வற்றோ? ஒருபது முகமும், கண்ணும், உருவமும், மார்பும், தோள்கள் இருபதும் படைத்த செல்வம் எய்துதி இனி, நீ எந்தாய்! 80 'அன்னவள்தன்னை நின்பால் உய்ப்பல் என்று எடுக்கலுற்ற என்னை, அவ் இராமன் தம்பி இடைப் புகுந்து, இலங்குவாளால் முன்னை மூக்கு அரிந்து விட்டான்; முடிந்தது என் வாழ்வும்; உன்னின் சொன்னபின், உயிரை நீப்பான் துணிந்தனென்' என்னச் சொன்னாள். 81 இராவணனுக்கு மோகவெறி தலைக்கு ஏறல்